1.	Účastník ZPC 

Meno a priezvisko, tituly:	Pavel Pavlovkin, Mgr.	
Znalosť cudzích jazykov:	Anglický, nemecký	

2.	Zahraničná pracovná cesta

Štát / mesto:	Belgicko/ Brusel	
Názov a adresa 
prijímajúcej organizácie:	Eurodesk Brussels Link, Scotland House
Rond-Point Schuman 6
B-1040 Brusel	
Účel cesty:	Eurodesk European Seminar for Multipliers	
Spôsob financovania 
(kto hradí cestovné, pobytové náklady, iné výdavky):	Eurodesk Slovensko	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
8.9.2011	Predstavenie účastníkov. Status a budúcnosť európskych mládežníckych informácií prezentovaný zástupcami Európskej komisie a EACEA. Príprava workshopov.	
9.9.2011	Účasť na workshopoch 1.Help yourself by helping others 2. Zvyšovanie povedomia o dobrovoľníctve 3. Facilitovanie tretieho workshopu „Good practice in European information“ 4. Eurodesk Awards Ceremony	
10.9.2011	Diskusia, vyhodnotenie a koniec stretnutia	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
8.9.2011	Mali sme možnosť pripomienkovať prípravu Európskeho portálu pre mládež. Budúca podoba portálu pre mládež má byť viac interaktívnejšia, malo by tam byť viac priestoru na zapojenie mladých ľudí. Diskutovali sme o tom či zachovať jeho multijazyčnosť alebo či je nieje lepšie aby jedna časť portálu bola multijazyčná a interaktívna časť v angličtine. Naším odporúčaním bolo zachovať multijazyčnosť pre celý portál, pretože cieľová skupina mladých ľudí, ktorých chceme osloviť nemá dostatočné jazykové zručnosti aby bola schopná aktívne sa zapájať v angličtine. Tieto tvrdenia boli podporené aj dotazníkom Eurostatu o jazykových zručnostiach obyvateľov členských krajín.

Prezentácia Maartena Leytsa z agentúry Trend Wolves zaoberajúcej sa trendmi mladých ľudí a marketingom zameraným na mládež. Prezentoval svoju agentúru, ktorá sa zaoberá výskumom trendov mládeže a na ich základe navrhuje na čo by mali byť zamerané ich reklamné kampane. Prezentoval nám príklady dobrej praxe ako zacieliť na mladých ľudí.	
9.9.2011	Workshop I (Help Yourself by Helping Others - HYHO) nový koncept stretnutí s mladými ľuďmi o štruktúrovanom dialógu, dobrovoľníctve a európskych možnostiach. Modul bol pripravený ako reakcia na ERD 2011. Workshop facilitovala Sari Rehel ( Fínsko).

Workshop II (Zvyšovanie povedomia o dobrovoľníctve) – poľský národný koordinátor Wawrzyniec Pater nám predstavil príklady dobrej praxe pri realizovaní SYTYKIA – HYHO stretnutí s mladými ľuďmi.

Workshop III (Good practice in European Information) – bol zameraný na to ako využiť dobrovoľníkov na zapojenie a motivovanie mladých ľudí k dobrovoľníctvu. Moderoval som ho ja. Traja prezentujúci Gema Villa Bermejo, Michael Telkmann a Grete Bruzaite hovorili o projektoch, ktoré bežia v ich krajinách. Pani Bermejo prezentovala CIPAJ Antenas, sú to vlastne dobrovoľníci na univerzitách, ktorí majú na starosti informačné centrá pre študentov. 

Grete Bruzaite hovorila o sieti mladých žurnalistov, ktorá funguje na princípe on-line hier, kde sú mladí ľudia motivovaní postupom v hodnotiacej tabuľke a malými cenami. Píšu články, robia fotoreportáže, videá a spolupracujú. Za každú aktivitu sú hodnotení bodmi. Pre členov tejto siete sú organizované stretnutia s profesionálmi, exkurzie. Vhodné články sú publikované v rešpektovaných litovských novinách, regionálnych novinách a blogoch.

Michael Telkmann prezentoval projekty, ktoré im boli podporené z programu mládež v akcii. Benefičný koncert, výmena v rómskej komunite v Turecku, na ktorej bol aj profesionálny fotograf. Fotografie boli prezentované nemeckej verejnosti. Projekt pokračuje aj do súčasnosti.	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Veľmi ma zaujal workshop HYHO. Bude skúšobne odprezentovaný na stretnutí NA Mládež v akcii a regionálnych konzultantov MvA. Následne na ERD 2011 Tour v Bratislave. Jesenné školenie národnej siete Eurodesk by malo byť taktiež zamerané na tento modul.	

6.	Prehľad prinesenej dokumentácie a miesto jej uloženia 

Brožúra o projekte, o ktorom hovoril Michael Telkmann, mapa Bruselu, infobalík „THE II YOUTH CONVENTION ON VOLUNTEERING. 7 – 11 SEPT.2011, manuál k HYHO. 
Miesto uloženia: NA MvA

7.	Osobitne vyhodnotený očakávaný prínos ZPC 

Služobná cesta prispela k vyjasneniu niektorých činností siete Eurodesk. Získal som skúsenosti s facilitovaním workshopu v anglickom jazyku. 

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
O module HYHO bude vytvorená sekcia na stránke www.eurodesk.sk . 

Súhlasím so zverejnením tejto správy na internete

Dátum:	14.9.2011	
Správu vypracoval
(meno a priezvisko, podpis):	Pavel Pavlovkin	
Správu schválil
(meno a priezvisko, podpis):	Viliam Michalovič